procesaur/Wiki.mk huggingface dataset:
Генерален секретар на Комунистичката партија на Кина

Генералниот секретар на Централниот комитет на Комунистичката партија на Кина (кин. 中国共产党中央委员会总书记; пинјин: ''Zhōngguó Gòngchǎndǎng Zhōngyāng Wěiyuánhuì Zǒngshūjì'') е највисокиот функционер на Комунистичката партија на Кина кој заседава и со Секретаријатот на Комунистичката партија на Кина.
Со укинувањето на функцијата Претседател на Комунистичката партија (, ''џусји'') во 1982, генералниот секретар станал највисокиот функционер на партијата, кој стои на чело на Постојаниот комитет на Политбирото.
1 Список на генерални секретари
2 Поврзано
* Управување со Кина
* Влада на Кина
* Политика на Кина
3 Наводи
* - Интернет-енциклопедија
Бетмен (филм од 1989)

''Бетмен'' (англиски: ''Batman'') е филм од 1989 година за фиктивниот јунак „Бетмен“ од DC стриповите. Тим Бартон е режисер на филмот, во кој главните улоги ги толкуваат: Мајкл Китон како Бетмен, Џек Николсон, Ким Бесинџер и Роберт Вул. Филмот е прв од филмскиот серијал на Бетмен на Warner Brothers и ја раскажува сторијата за романсата помеѓу Брус Вејн (го игра Китон) и Вики Вејл (ја игра Бејсингер). Исто така, во филмот се прикажува борбата на Бетмен против злосторникот познат како „Џокер“ (го игра Николсон).
Оаза на морињата

МБ „Оаза на морињата“ (англ. ''MS Oasis of the Seas'') е крстосувач - најголемиот патнички брод на светот со капацитет од 5.400 патници. Бродот бил дизајниран под името „Проект Генеза“ (''Project Genesis''). Бил порачан во февруари 2006. Кобилицата била поставена на 11 декември, 2007 во Акер Јардс во Турку, Финска. Во мај 2008 бил преименуван „Оаза на морињата“ (''Oasis of the Seas'') по одржаниот натпревар за именување на бродот.
Кога ќе се заврши во доцна 2009, бродот ќе тргне на крстарење низ Карибите од Еверглејдсското пристаниште во Форт Лодердејл, Флорида. Во блиска иднина ќе се започне со изградбата и на бродот „Allure of the Seas“.
„Оаза на морињата“ ќе биде првиот брод со следниве удобности: апартмани со високо приземје, амфитеатар со крајбазенски изведби, спусна жичарница и рингишпил. Ќе биде најголемиот крстосувач на светот при неговото завршување во 2009.
Покрај соседството наречено Централен парк, бродот ќе има и соседство наречено Шеталиште, кое е така обмислено за да ги потсеќа патниците на пристаништата од минатото. Централната атракција ќе биде рачно изработениот рингишпил. Во соседството ќе има и амфитеатар „АкваТеатар“ кој ќе биде најголемиот базен на брод во светот и крај него ќе се одржуваат разни активности и манифестации.
Спусната жичарница ќе виси на висина од девет спратови над шеталиштето, а таму ќе има и два ѕида за искачување. Патниците ќе имаат на избор да отседнат во 28 двокатни апартмани со високо приземје и прозори од земја до таван.
1 Соседства
„Оаза на морињата“ ќе има голема новина. Таа ќе има седум соседства, секое со посебен карактер, пружајќи посебно искуство.
1.1 Шеталиште
Шеталиштето (''The Boardwalk'') е инспирирано од разните пристаништа ширум светот. Ова место ќе пружа по нешто за сите возрасти. Таму патникот ќе може да се глед водни спектакли (АкваТеатар), да се провози на првиот бродски рингишпил, првата спусна жичарница на море, да купува во пет различни продавници, како и да ги посети петте ресторани и барови.
1.2 Кралска променада
Кралската променада (''The Royal Promenade'') ќе ги има многу од нештата кои можат да се најдат на бродовите од класата Војаџер и Слобода, меѓу кои рестораните и продавниците, но ќе има и новости. Ова ќе бидат плафонските стакла кои ќе пропуштаат природна светлина низ Централниот парк над местото, како и бар кој се подига и оди помеѓу три палуби (нивоа) на бродот (''Rising Tide bar'').
1.3 Централен парк
Централниот парк (''Central Park'') било првото соседство разоткриено за јавноста. Тоа ќе биде на отворено небо, полно со раскошни градини и патеки. Местото ќе има три продавници и шест ресторани/барови.
Бетмен (филм од 1966)

Бетмен (|Batman) е филм од 1966 година, заснован на популарната телевизиска серија со истиот наслов. Ова беше првиот долгометражен филм кој е адаптација на некој DC стрип. Филмот Бетмен беше реализиран од страна на издавачката куќа 20th Century Fox, а во главните улоги се појавиа Адам Вест како Бетмен, и Берт Вард како Робин.
Филмот беше режиран од Лезли Х. Мартинсон кој исто така режираше и неколку епизоди од серијата Бетмен.
1 Глумци
* Адам Вест како Брус Вејн / Бетмен
* Барт Вард како Робин
* Ли Мериветр
* Цезар Ромеро како Џокер
* Баргес Мередит како Пингвин
* Френк Горшин
* Алан Нејпер како Алфред Пениворт
* Нејл Хемилтон како комесарот Џејмс Гордон
* Стејфорд Реп како Мајлс О`Хара
* Меџ Блејк како вујна Купер
* Реџиналд Дени
* Милтон Фром
* Џил Перкинс
* Дик Крокет како Морган
* Џорџ Саваја
* Вилијам Дојзер
* Ван Вилијамс како Претседател Линдон Б. Џонсон
Црква Свети Александар Невски (Софија)

Храмот-споменик Свети Александар Невски (|Храм-паметник Свети Александър Невски) е патријаршиска катедрала на Бугарската православна црква во Софија. Изградена е во 1908 година како прослава на Свети Александар Невски и сите руски војници, убиени во Руско-турската војна од 1877-1878.
1 Историја
Одлуката за градење била донесена уште во 1879 година од Основачкото собрание во Трново (предлогот го направил Петко Каравелов). Дадени биле неколку предлози за место на црквата и првично бил избран градот Велико Трново, но откако за главен град била избрана Софија, Собранието решило храмот да се изгради во главниот град. За изградба на храмот биле собрани од доброволни цели паушал од 1 900 000 лв.
Главниот камен тмелник бил поставен на 3 март 1882 година, на четвртата годишнина од потпишувањето на Санстефанскиот договор.
2 Име
Храмот е посветен на Александар Невски, познат по победата над Тевтонски ред во Битката кај Чудското езеро, прогласен за светец од Руската православна црква. Александар Невски бил патрон на рускиот император Александар II и името на храмот е израз на благодарност на Бугарите кон Русија во лицето на царот. Накратко во периодот меѓу 1916 и 1920 година црквата била преименувана во "''Св Свети Кирил и Методиј''" (во Првата светска војна, Бугарија и Русија се во војна и имале судири во Северна Добруџа), а во 1920 година повторно било вратено старото име.
Храмот е петокорабна куполна базилика во неовизантиски стил. Во внатрешното декорирање црквата е украсена со исклучително квалитетни и скапи градежни материјали како италијански мермери, оникс од Бразил, алабастар и други.
Главната купола е висока 45 метри. Околу кругот на куполата има испишани со танки златни букви молитвата Оче наш. Храмот има површина од 3170 m<sup>2</sup> и може да смести до 5000 луѓе. Тоа е вториот по големина православен храм на Балканот по белградскиот Свети Сава. Камбанаријата на катедралата е висока околу 53 m и има 12 камбани произведени во Москва. Сите имаат општа тежина од 23 тона.
Храмот е прогласен за споменик на културата во 1924 година.
3 Галерија
Дархатски дијалект

Дархатски е монголски јазик или дијалект и се зборува во Монголија околу раседното Ховсголско Езеро. Јазикот е службен во провинцијата Ховсгол во Монголија заедно со монголски јазик. Јазикот се смета за преоден дијалект меѓу монголскиот и ојратскиот, или пак како засебен јазик.
Бетмен се враќа

Бетмен се враќа (англиски: Batman Returns) е американски филм од 1992 година, во режија на Тим Бартон (Tim Burton). Главните улоги ги толкуваат: Мајкл Китон, Мишел Фајфер, Дени де Вито итн. Филмот е дел од серијата посветена на ликот на Бетмен.
1 Содржина
Градот Готам е загрозен од расипаниот стопанственик (го игра де Вито), а само Бетмен (го игра Китон) може да ги спречи неговите злобни умисли.
Источен југурски јазик

Источниот југурски јазик — монголски јазик кој се зборува во Кина. Зборот „источен“ е додаден на името за да се направи разлика од истоимениот западен југурски јазик. Оваа разлика е направена од кинеските јазичари, за да направата разлика од монголскиот источен југурски и турскиот западен југурски јазик. Двата јазика се зборуваат од истиот народ Југури. За говорниците на источниот југурски се верува дека се пасивни двојазични говорници, каде го зборуваат мајчиниот и стандардниот монголски јазик.
Бетмен засекогаш

Бетмен засекогаш (англиски: ''Batman Forever'') — американски филм од 1995 година, посветен на фиктивниот лик „Бетмен (''Batman'')“ од стриповите на DC, а во режија на Џоел Шумахер. „Бетмен засекогаш“ е третиот филм во серијалот за Бетмен. Главните улоги во филмот ги толкуваат: Вал Килмер, Томи Ли Џонс, Џим Кери, Крис О'Донел (Chris O'Donnell), Никол Кидман, Дру Баримор, Деби Мазар (Debi Mazar), Мајкл Гау (Michael Gough) и Пат Хингл (Pat Hingle). Ова е прв и единствен филм во кој улогата на Бетмен ја толкува Вал Килмер, како и првиот филм во серијалот за Бетмен во кој се појавува ликот на Робин. Филмот имал три номинации за наградата „Оскар“ во техничките категории, меѓу кои била и песната „Hold Me, Thrill Me, Kiss Me, Kill Me“ која била дело на ирската група „У2 (U2)“.
1 Содржина
На градот Готам му се заканува опасноста од злосторниците Две Лица и Гатанката. Брус Вејн, т.е. Бетмен е единствениот кој може да им се спротивстави, а во тоа му помага убавата д-р Чејс Меридијан и еден млад циркуски акробат, кој станува помошникот на Бетмен, Робин.
Кангџијаски јазик

Канџијаскиот (кинески: 康家语 ''Kāngjiā Yǔ'') е монголски јазик кој се зборува во Кина. Јазикот е скоро откриен и го зборува муслиманско население со бројност од околу 300 лица. Според својата таксономија, јазикот е сроден со бонанскиот и дунсијанскиот.
1 Наводи
*Kim, Stephen S. "Santa". In: Juha Janhunen (ed.). ''The Mongolic Languages''. New York: Routledge, 2003. pp. 347–8.
*Siqinchaoketu [=Sechenchogtu]. ''Kangjiayu Yanjiu'' [A Study of the Kangjia Language]. Shanghai: Yuandong Chubanshe, 1999.
Џурченски јазик

Џурченскиот е некогашен тунгуски јазик на народот Џурчени што се зборувал на територијата на НР Кина и претставува предок на манџурскиот јазик. Јазикот бил сличен со манџурски јазик. За време на периодот од 1115 до 1234 г. јазикот се користел од страна на Џурченската династија на Кина. Во XVII век се претворил во манџурскиот.
1 Поврзано
* Тунгуски јазици
* Јазици во Кина
* Манџурски јазик
Полинезија

Полинезија (од |πολύς „поли“ ''многу'' + gr „нисос“ ''остров'') — регион во Океанија. Самиот регион е составен од повеќе од 1000 острови распоредени во централниот и јужниот дел од Тихиот Океан. Луѓето кои живеат во овој регион географски се нарекуваат Полинезијци и споделуваат голем број сличности. Поимот „Полинезија“ за првпат е употребен во 1756 година од францускиот писател Шарл де Брос.
1 Острови
Следните острови и островски групи се сметаат за дел од Полинезија. Некои острови од Меланезија и Микронезија се културно и антрополишки се сметаат за полинезиски.
1.1 Полинезија
* — САД
* — Нов Зеланд
* — Чиле
* — Франција
* — САД
** — Нов Зеланд
* Ротума — Фиџи
** — Нов Зеланд
*** — Франција
1.2 Околни полинезиски острови
* Остров Норфолк — Австралија
* — Велика Британија
1.3 Меланезија
* Анута — Соломонски Острови
* Меле — Вануату
* Белона — Соломонски Острови
* Емае — Вануату
* Нугурија — Папуа Нова Гвинеја
* Нукуману — Папуа Нова Гвинеја
* Онтанг Јава — Соломонски Острови
* Пилени — Соломонски Острови
* Ренел — Соломонски Острови
* Сикаијана — Соломонски Острови
* Таку — Папуа Нова Гвинеја
* Тикопија — Соломонски Острови
1.4 Микронезија
* Капингаматанги — Микронезија
* Нукуоро — Микронезија
2 Поврзано
* Микронезија
* Меланезија
* Океанија
Моголски јазик

Моголски јазик — монголски јазик зборуван во Авганистан од народот Моголци во близина на градот Херат. Во градот најмногу се зборува дари. Во 1970 година според едно истражување на еден германски јазичар, јазикот е зборуван од сосем мал број од населението постаро од 40 години и постои можност да е денес јазикот исчезнат.
1 Примери
македонски, класичен монголски, моголски
1, "еден", "Nigen", "Nika"
2, "два", "Qoyar", "Qyor"
3, "три", "Ghurban", "Qurbun"
4, "четири", "Dorben", "Durbon"
5, "пет", "Tabun", "Tuwan"
6, "шест", "Jirghughan", "Jurghan", "Shish"
7, "седум", "Dologhan", "Jolan", "Huft"
8, "осум", "Naiman", "Hushtu"
9, "девет", "Yisun", "No"
10, "десет", "Arban", "Arbon", "Da"
2 Дополнителни информации
* G. Ramstedt. 1906. "Mogholica," ''JSFOu'' 23-4.
* Louis Ligeti. 1954. "Le lexique moghol de R. Leech," ''AOH'' 4.
* Л. Лигети. 1954. "О монгольских и тюркиских языках и диалектах Авганистана," ''AOH'' 4.
* Sh. Iwamura and H. F. Schurmann. 1954. "Notes on Mongolian Groups in Afghanistan," ''Silver Jubilee Volume of the Zinbun-Kagaku-Kenkyusyo, Kyoto University''. Kyoto University.
* Shinobu Iwamura. 1961. ''The Zirni Manuscript: A Persian-Mongolian Glossary and Grammar''. Kyoto University.
* H. F. Schurmann. 1962. ''The Moghols of Afghanistan''. Mouton & Co.
* Michael Weiers. 1972. ''Die Sprache der Moghol der Provinz Herat in Afghanistan (Sprachmaterial, Grammatik, Wortliste)''. Opladen: Westdeutscher Verlag.
* Michael Weiers. 2003. "Moghol," ''The Mongolic Languages''. Ed. Juha Janhunen. Routledge Language Family Series 5. London: Routledge. Pages 248-264.
Корктаун Хисторик Дистрикт

Корктаун (|Corktown) е дистрикт во Детроит, Мичиген. Овој дистрикт е најстариот во градот. Се вика Корктаун според Ирландците кој дојдел во Детроит; најмногу дојдел од Корк. Се наоѓа околу две километри од Тајгерс Стадион.
Културен Центар (историски округ)

Културен Центар (|Cultural Center) е дистрикт во Детроит, Мичиген. Се наоѓа на Авенијата Вудвард и има три згради: Јавната библиотека на Детроит, Институтот за Уметности на Детроит, и Едукациската Меморијална зграда ''Хорас Х. Ракхам''.
Боански јазик

Боанскиот (кинески: 保安语 ''Bǎo'ān'') е монголски јазик, мајчин јазик на Боанците. Јазикот се зборува во Кина. Според податоците од 1985 година, јазикот го зборувале околу 8.000 луѓе, што опфаќа 75% од Боанците и некои други етнички групи. Јазикот има неколку дијалекти кои се под одредено влијание од кинескиот и тибетскиот јазик. Најчесто проучуван дијалект е тонгренскиот. Нема писмо со кое се пишува овој јазик.
1 Фонологија
Фонологијата на боанскиот е под силно влијание на тибетскиот јазик. Согласките имаат свои призвучни парови. Во своите зборови, има присуство на согласни групи.
2 Граматика
Боанскиот јазик, како и останатите монголски јазици, е аглутинативен јазик. Јазикот има пет падежа: номинатив, акузатив-генитив, датив-локатив, аблатив и инструментал. Морфологијата на глаголите е доста сложена. Евидентноста се бележи со исказан начин како „определен“ или „неопределен“ со наставка или помошен глагол. Сегашната определеност се користи за искажување природни појави, додека сегашната неопределеност се користи за искажување навики на животни. Идноста, продолженоста и перфектот исто така имаат бележниви за евидентност и често се користат за да се означи негација.
Основниот зборовен редослед на јазикот е подмет-предмет-прирок, но зачестена е топикализацијата на предметот. Бонанскиот е познат по двојното бележење на сврзничкиот глагол. Монголскиот сврзен глагол, кои имаат неколку различни значења, доаѓа на крајот на реченицата, а проследено од боанскиот зборовен редослед. Сврзниот глагол (сум) од кинескиот доаѓа меѓу подметот на сврзниот глагол и атрибутот, како и во кинескиот. Кинескиот сврзен глагол е опционален и се користи за да се истакне подметот. Определениот, но и неопределениот, сврзен глагол исто така може да служи како партицип проследен од некои свршени глаголи. На пример:
:
ова СвГ комуна-ГЕН автомобил НЕП.СвГ
“Ова е автомобилот на комуната.” (Buhe & Liu 1985: 65)
3 Наводи
** Buhe & Liu Zhaoxiong, eds. 1982. ''Bao’anyu jianzhi''. Beijing: Renmin Chubanshe.
* Chen Naixiong, ed. 1985. ''Bao’anyu cihui''. [Menggu yuzu yuyan fangyan yanjiu cishu 011]. Huhehaote: Neimenggu Chubanshe.
* -----, ed. 1986. ''Bao’anyu huayu cailiao''. [MYYFYC 012]. Huhehaote: Neimenggu Chubanshe.
* Chen Naixiong & Cinggaltai. 1986. ''Bao’anyu he Mengguyu''. [MYYFYC 010]. Huhehaote: Neimenggu Chubanshe.
Гранд Циркус Парк

Гранд Циркус Парк Хисторик Дистрикт (|Grand Circus Park) е дистрикт во Детроит, Мичиген. Се наоѓа малку северно од Кампус Маршус Парк, меѓу Детроит Театар Дистрикт и Даунтаун Детроит. Паркот беше основан во 1850 година и има многу стари статуи и фонтани.
Бурјатски јазик

Бурјатскиот (буряад хэлэн ''buryaad khelen'') е монголски јазик кој е мајчин јазик на Бурјатите. Јазикот понекогаш се смета и за дијалект на монголскиот јазик. Повеќето Бурјати живеат во Русија, во Бурјатија, каде е службен јазик. Во Русија јазикот го зборуваат 353,113 луѓе (според пописот од 2002), а во Монголија и Кина околу 100.000 луѓе. Јазикот се пишува на кирилица во Русија.
1 Фонологија
Во бурјатскиот ги има следниве фонеми /i, ə, e, a, u, ʊ, o, ɔ/ (плус неколку дифтонзи), краткото /e/ се изговара [ɯ], а согласките се /b, g, d, th, m, n, x, l, r/, /s, ʃ, h, j/.
2 Граматика
Бурјатскиот има зборовен редослед подмет-предмет-прирок и има самогласна хармонија. Наместо употреба на предлози, бурјатскиот користи постпозиции. Јазикот има осум падежа: номинатив, акузатив, генитив, инструментал, аблатив, индефинит, комитатив и датив-локатив.
3 Примери
македонски, класичен монголски, бурјатски
1, еден, Nigen, Negen
2, два, Qoyar, Khoyor
3, три, Ghurban, Ghurban
4, четири, Dörben, Dürben
5, пет, Tabun, Taban
6, шест, Jirghughan, Zurghaan
7, седум, Dologhan, Doloon
8, осум, Naiman, Nayman
9, девет, Yisun, Yühen
10, десет, Arban, Arban
4 Дополнителни информации
*
Монгорски јазик

Монгорскиот (кинески: 土族语 Tǔzúyǔ) е монголски јазик од подгрупата на широнголски јазици. Јазикот е составен од неколку дијалекти и се зборува од Монгорците. Во доцниот 20 век се создало писмо за пишување на јазикот, но не е во широка употреба. Дијалектите се под влијание на кинескиот и тибетскиот.
1 Примери
Дијалектот монгорски користи монголски броеви, мангхерскиот користи кинески.
македонски, монголски, монгорски
1, еден, Nigen, Nige
2, два, Qoyar, Ghoori
3, три, Ghurban, Ghuran
4, четири, Dörben, Deeran
5, пет, Tabun, Tawun
6, шест, Jirghughan, Jirighun
7, седум, Dologhan, Duluun
8, осум, Naiman, Niiman
9, девет, Yisün, Shdzin
10, десет, Arban, Haran
2 Наводи
Комански јазици

Команските јазици се фамилија на јазици на територијата на Судан и Етиопија и зафаќа 50.000 луѓе.
Во оваа група на јазици спаѓаат:
* Комански
** Удукски јазик, или Твампа, околу 20.000 говорници во Етиопија,
** Квама јазик (Етиопија) - околу 15.000 говорници
** Комо јазик (Судан) - околу 12.000 говорници
** Опуо јазик (Етиопија) - околу 300 луѓе
** Гулески јазик (Судан) - исчезнат
Дунсијански јазик

Дунсијанскиот, исто така познат како санта (东乡语), е монголски јазик кој се зборува во Кина, во покраината Гансу, од народот Дунсијани.
1 Фонологија
Јазикот нема самогласна хармонија ниту пак должина на самогласки.
2 Граматика
Заедничко со останатите монголски јазици е тоа што дунсијанскиот има зборовен редослед од подмет-предмет-прирок. Се забележува и промена на зборовниот редослед во подмет-прирок-предмет како влијание од кинескиот.
3 Писмо
Познавањето на арапскиот јазик меѓу народот е застапено на повисоко ниво и поради тоа често тие користат арапско писмо и за својот јазик. Официјално писмо за јазикот е латиницата, кое се заснова на латиницата која се користи за монгорскиот јазик, но сепак е во експериментална фаза.
4 Примери
македонски, класичен монголски, дунсијански
1, еден, Nigen, Niy
2, два, Qoyar, Ghua
3, три, Ghurban, Ghuran
4, четири, Dorben, Jierang
5, пет, Tabun, Tawun
6, шест, Jirghughan, Jirghun
7, седум, Dologhan, Dolon
8, осум, Naiman, Naiman
9, девет, Yisun, Yysun
10, десет, Arban, Haron
5 Дополнителни информации
***
МРТ Сат

МРТ сат (''MRT Sat'', поранешно име: МКТВ сат, ''MKTV Sat'') односно Сателитска програма на Македонската телевизија) — сателитскиот канал на Македонската радио-телевизија. Пуштена во етерот е на 30 април 2000 година точно на Велигден.
1 Почетоци и програма
На 30 април 2000-та, токму на ден Велигден, со огромна симболика во чинот, започна емитувањето на Сателитскиот канал на МРТ. МРТ Сат емитува непрекинато 24-часовна програма за Европа, Средоземните земји, Северна Африка, Источна Азија и за Австралија, што претставува избор од програмите на МРТ, како и оригинална програма во траење од 0,5 часа. МРТ Сат е етнички канал наменет за сите Македонци кои живеат надвор од матичната земја, но, воедно, тој претставува и најрепрезентативонто македонско комуникациско средство кое е достапно до најразновидна милионска публика во светот.
Бертански јазик

Берта јазикот е нилосахарски јазик и е зборуван од народот берта во Судан и Етиопија. Зборовниот ред е субјект- глагол- објект. Јазикот е тонски.
1 Лични заменки
Личните заменки на берта јазик се:
, Име, Постглаголен субјект, Постглаголен објект
Јас, àl(ì), -lɪ́ɪ̀, -ɟì
Ти, (à)ŋgó, -ŋó, -ŋgó
тој, таа, тоа, ɲìnè, -né, ɲìnè, -né
ние, χàtâŋ, -ŋàa, χàtâŋ
вие, χàtú, χátú, χàtú
тие, mèrée, mérée, mèrée
Орландо Блум

Орландно Џонатан Бланчард Блум (англиски: ''Orlando Jonathan Blanchard Bloom'', , ) или само како Орландо Блум е англиски глумец. Својата кариера ја започнал уште во 1994 година, но својот светски успех го забележал во 2001 година со улогата ''Леголас'' во филмот Господар на престените и со улогата на ''Вил Тарнер'' во филмот Пиратите од Карибите. Покрај овие филмови, тој зел учество и во големите филмски проекти како Троја и Небесното кралство. Својата кариера Блум ја започнал во Театарот на Војводата од Јорк. На 12 октомври 2009 година Орландо Блум станал амбасадор на добра волја на УНИЦЕФ.
1 Ран живот
Орландо Блум е роден во Кантербери во Англија. Неговата мајка Соња Констанс Џозефин е родена во Калкута, Индија, ќерка на Бети Констанс Џозефин Вокер и Франсис Џон Коупланд. Преку неговата мајка, Орландо Блум е братучед со познатиот фотограф Себастијан Коупланд. За време на неговото детство, на Блум му било соопштувано дека негов татко бил Хери Блум, но на неговата 13. возраст, девет години по смртта на Херу Блум, му било соопштено дека всушност негов биолошки татко бил Колин Стоун, семеен пријател. Орландо бил именуван по композиторот Орландо Гибонс и има една сестра, Саманта Блум.
2 Филмографија
година, филм, улога, забелешки
1994-1996, ''Несреќен случај'', екстра/Ноел Харисон/пациент, ТВ, 3 епизоди
1997, ''Вајлди'', Рентбој
2000, ''Убиства во Мидсамер'', Питер Дринкватер, ТВ, 1 епизода
2001, ''Господар на прстените: Дружината на прстенот'', Леголас
''Падот на црниот сокол'', Тод Блекбрн
2002, ''Господар на прстените: Двете кули'', Леголас
2003, ''Нед Кели'', Џозеф Брн
''Пиратите од Карибите: Проклетството на Црниот Бисер'', Вил Тарнер
''Господар на прстените: Враќањето на кралот'', Леголас
2004, ''Дете од калциум'', Џими Конели
''Троја'', Парис
''Хавен'', Шај
2005, ''Небесно кралство'', Балиен Де Ибелин
''Елизабеттаун'', Дру Бејлор
2006, ''Пиратите од Карибите: Сандакот на мртовецот'', Вил Тарнер
''Статисти'', Баристер, ТВ, 1 епизода
2007, ''Пиратите од Карибите: На крајот на светот'', Вил Тарнер
''Еверест: искачување за мир'', раскажувач, документарен филм
2009, ''Њујорк, те сакам'', Дејвид
2010, ''Sympathy for Delicious'', Стејн
''Главна улица'', Нерис Паркер, пост-продукција
''Крст'', во снимање
Манџурски јазик

Манџурски јазик — тунгуски јазик што се зборува во североисточна НР Кина од народ Манџурци. Јазикот го зборуваат околу 70 луѓе иако бројот на Манџурците е околу 10 милиони. Скоро сите Манџурци зборуваат кинески јазик. Води потекло од џурченскиот јазик, кој се преточил во него во XVII век.
Како наречје на манџурскиот се смета сибенскиот јазик на народот Сибе.
1 Гласови
1.1 Согласки
, лабијални, забни, непчани, меконепчани
носни, <sup>1</sup>, <sup>2</sup>
експлозивни и африкативни безвучни, <sup>3</sup>
звучни, <sup>4</sup>
фрикативни, <sup>5</sup>, <sup>6</sup>
вевни
апроксимантни, <sup>7</sup>
1.2 Самогласки
неутрални, предни, задни
i, o
u, (ū)
e, a
2 Поврзано
* Тунгуски јазици
* Јазици во Кина
* Манџурија
Сахарски јазици

Сахарските јазици се подгрупа на нилосахарските јазици зборувани низ делови на источна Сахара, поточно од Дарфур до Либија, Чад, источен Нигер и североисточна Нигерија. Во оваа група спаѓаат канурски јазик, теда јазик, дазагаски јазик и загаваски јазик.
1 Јазици
* Источни (Бертски јазик, Загаваски јазик)
* Западни (Канурски јазик (вклучувајќи и: Билмаски јазик, Мангаски јазик, Тумариски јазик) Канембуски јазик, Тебаски јазици: Дазагаски јазикa, Тедагаски јазик)
Смртта на Сократ (Давид)

Смртта на Сократ (фр. ''La Mort de Socrate'') — слика од францускиот сликар Жак-Луј Давид, насликана во 1787 год.
На неа е прикажана смртта на старогрчкиот филозоф Сократ, осуден на смрт со пиење на кукута заради истакнување на своите идеи против оние на Атињаните, и за „изопачување“ на младината.
Сликата е изложена во музејот Метрополитен во Њујорк.
simple:The Death of Socrates
Сонгајски јазици

Сонгајските јазици се група на јазици што се зборувани по реката Нигер во Мали, Нигер и Бенин. Многу долго јазиците биле користени како ''лингва франка'' низ тој регион од времето на Сонгајската Империја. Во Мали, дијалектот ''Гао'' е избран како јазик на медиумите и образованито. Гао дијалектот е сличен со ''Зарма'' дијалектот во Нигер. Сонгајските јазици се пишуваат со латиница.
Мабански јазици

Мабанските јазици се група на нилосахарски јазици зборувани во Чад, Централноафриканска Република и Судан. Во оваа група спаѓаат следните јазици:
* Мими јазик (Годефрој-Демомбин)
* Мими јазик (Нахтигал)
* Карангаски јазик (Карангаски јазик, Кашмере јазик, Бахаски јазик, Кониере јазик)
* Мабангски јазици (Кендеје јазик, Мабаски јазик (Мабангски), Марфа јазик, Масалатски јазик, Масалитски јазик, Сурбахалски јазик, Кибетски јазик, Рунгаски јазик)
Смит и Коуис

Смит и Коуис (англ. ''Smith & Caughey's'') е ланец на стоковни куќи од средна големина во Нов Зеланд, каде се смета за самиот врв на стоковните куќи.
Како една од постарите фирми во земјата, основана е во 1880 Мериен Смит како драперски дуќан, а и ја има честа да биде најстарата стоковна куќа во Окленд. Моментално оваа стоковна куќа највеќе е посветена на модни артикли, со оддели за накит и покуќнина.
Смит и Коуис имаат продавници во Окленд (Квин Стрит во градскиот центар и Бродвеј во Њумаркет), со тоа што њумаркетската продавница датира од 1880-тите и денес се смета за историско наследство. Продавницата на Квин Стрит, исто така стара зграда-историско наследство, некогаш била прочуена по својот 'Chefs Bar' отворен од Ото Грен.
Кунамски јазик

Кунамски јазик — нилосахарски јазик зборуван од народот Кунама. Јазикот се зборува во Еритреја и Етиопија и повеќето говорници се наоѓаат во Еритреја. Јазикот е е еден од најстарите во тој регион и е често споредуван со нара јазик
Кулијачки јазици

Кулијачките јазици се понекогаш наречени и рубски јазици е мала група на јазици што се зборуваат во Уганда. Тие се дел од нилосахарските јазици и најверојатно се дел од подгрупата на источносудански јазици. Во оваа група спаѓаат јазиците:
* Икски јазик
* Соски јазик
* Нјангиски јазик
Источносудански јазици

Источносуданските јазици се група на јазици што се зборуваат во јужен Египет па сè до Танзанија. Во оваа грпа на јазици спаѓаат:
* Нубиски јазици
* Сурмиски јазици
* Нара јазик
* Источноџебелски јазици
* Њинамгски јазици
* Темеински јазици
* Тамски јазици
* Даџуски јазици
* Нилотски јазици
* Кулијачки јазици
Источноџебелски јазици

Источноџебелските јазици се мала група на јазици и припаѓаат на групата на источносудански јазици. Тие се зборуваат во Судан во Ан Нил ал Азрак провинцијата. Во оваа група спаѓаат јазиците:
:Гамски јазик ("ингасана" или "табиски"),
:Акаски јазик (силачки),
:Кело јазик (торнасиски),
:Молоски јазик (малкански).
Централносудански јазици

Централносуданските се група на јазици што зафаќаат 30 јазици од нилосахарските јазици. Овие јазици се зборувани во Централноафриканска Република, Чад, Судан, Уганда, и ДР Конго.
1 Јазици
* Западни
** Крешки (Крешки јазик (Гбаја) (Дијалекти: накаски, ндогоски, нгобонгбоски, гбокоски, орлоски, дараски дијалект), Аџаски јазик)
** Бонго-Багирмиски
*** Синјарски јазик
*** Караски (Караски јазик (Гула), Фуру јазик, Јуру јазик)
*** Бонго (Бонго јазик, Бакаски јазик, Џур Модо јазик, Белски јазик, Модаски јазик, Морокодо јазик, Нјамуса јазик, Молоски јазик, Митуски јазик)
*** Сара-Бегирмиски (Бириски јазик, Фонгороски јазик, Валески јазик, Лутоски јазик, Берндески јазик, Бигирмиски јазик, Беракоу јазик (Бабалија), Дисаски јазик, Гелески јазик, Гуласки јазик, Кенгаски јазик, Набаски јазик (Дијалекти: билаласки, кукаски, медогоски), Џајаски јазик, Нгамбајски јазик, Беџондски јазик, Беботски јазик, Јомски јазик, Дагбаски јазик, Горски јазик, Гулајски јазик, Хороски јазик, Кабаски јазик, Лакаски јазик, Мангоски јазик, Сарски јазик (Сара), Мбајски јазик, Нгамски јазик, Сара Дунџо јазик, Каба Деме јазик, Каба На јазик, Кулфаски јазик, Сара Каба јазик)
* Источни
** Мангбету (Мангбетуски јазик, Ломбиски јазик, Асоа јазик)
** Мангбету-ефе (Мангбутуски јазик, Мвубаски јазик, Ндоски јазик, Мамвуски јазик, Ефески јазик, Лесески јазик)
** Лендуски (Лендуски јазик (Балендру), Небдиски јазик, Нгитиски јазик)
** Мору-Мадиски (Моруски јазик, Мадиски јазик, Јужен мадиски јазик, Олубоски јазик, Авокајаски јазик, Келикоски јазик, Лугбара јазик, Логоски јазик, Арингаски јазик, Омиски јазик)
Кадуски јазици

Кадуските, Кадуглиско-кронгоски или тумтумски јазици сочинуваат мало јазично семејство. До 1981 година, овие јазици биле сметани за дел од кардофанските јазици, но од тогаш тие се дел од нилосахарските јазици. Како и да е, доказите за класифицирање се мали и може лесно да се направи нова класификација.
1 Поделба
*Западни: тулишиски јазик, кејгаски јазик, кангаски јазик
*Централни: кадуглиски јазик
*Источни: кронгоски јазик, тумтумски јазик
2 Користена литература
*''Thilo C. Schadeberg. 1981. "The classification of the Kadugli language group". ''Nilo-Saharan'', ed. by T. C. Schadeberg and M. Lionel Bender, pp. 291-305. Dordrecht: Foris Publications.''
3 Поврзано
:⇨ Кардофански јазици
:⇨ Нилосахарски јазици
Даџуски јазици

Даџуските јазици се јазици што се зборуваат во Судан и Чад. Припаѓаат на групата на источносудански јазици од фамилијата на нилосахарски јазици.
* Источни даџуски:
** Шатски јазик
** Лигурски јазик
* Западни даџуски:
** Даџу монго јазик
** Сила јазик
* Нјала јазик
* Нџалгулгуле јазик
1 Наводи
* R. C. Stevenson. "A survey of the phonetics and grammatical structure of the Nuba Mountains languages, with particular reference to Otoro, Katcha and Nyimang." ''Afrika und Übersee'' 40, 1956-7.
* Robin Thelwall. "Lexicostatistical Subgrouping and Reconstruction of the Daju Group" in ed. Thilo Schadeberg & Lionel Bender, ''Nilo-Saharan: Proceedings of the First Nilo-Saharan Linguistics Colloquium, Leiden, September 8-10, 1980''. Foris: Dordrecht 1981.
Маршал на Југославија

Маршал на Југославија бил највисокиот воен чин во Југословенската народна армија. Единствениот Маршал на Југославија бил претседателот Јосип Броз Тито. Овој чин го добил на Второто заседание на АВНОЈ во Јајце на 29 ноември 1943 (факсимил на одлуката).
Нараменица, Обележје за ракав
1 Поврзано
* Јосип Броз Тито
* Чинови на ЈНА
Даурски јазик

Даурски јазик — монголски јазик кој се зборува од народот Даурци во Кина. Јазикот сѐ уште нема стандарден пишан јазик иако се користат повеќе веријации за пишување.
1 Распространетост
Даурскиот е составен од четири главни дијалекти: амурски, хајларски, нониски и дијалектот во Таченг. Нема пишан стандард за јазикот, иако се користи пинјин понекогаш. Даурците често користат монголски и кинески и нивните писма.
2 Фонологија
Даурскиот е интересен поради тоа што некои дијалекти развиле лабијализација на согласки (пр. 'болва' наспема 'месечина'),, но и споделува палатализација на согласки со повеќето халха-монголски дијалекти, а кои не се развиле кај останатите јазици од монголската група. Јазикот има и глас , кој често се користи за позајмени зборови. Кратки самогласки на почетокот на зборот биле изгубени и историски, кратките самогласки на непочетна позиција изгубиле фонемска вредност. Даурскиот е единствен монголски јазик кој го споделува ова со халха-монголскиот јазик. Поради спојување на и со и , се изгубила самогласната хармонија.;Согласки
, лабијални, забни, алвеоларни, палатални, веларни
безвучни експлозивни, p, t, k
звучни експлозивни, b, d, g
безвучни африкати, ch
звучни африкати, j
безвучни африкати, s, sh, x
носни, m, n, ñ
латерални, l
вевни, r
полусамогласки, w, y
3 Лексикон
50% од зборовите на јазикот се од монголско потекло, а од 5 до 10% се со кинеско потекло, 10% се од манџуриско потекло, а има и позајмено зборови од руско и евенкиско потекло. Околу 20% се чисто даурски зборови.
3.1 Броеви
македонски, класичен монголски, даурски
1, еден, Nigen, Nyk
2, два, Qoyar, Xoyir
3, три, Ghurban, Gwarbyn
4, четири, Dorben, Durbun
5, пет, Tabun, Taawyn
6, шест, Jirghughan, Jirgoo
7, седум, Dologhan, Doloo
8, осум, Naiman, Naimyn
9, девет, Yisun, Isyn
10, десет, Arban, Xarbyn
Индијан Село Хисторик Дистрикт

Индијан Село (|Indian Village) е дистрикт во Детроит, Мичиген. Се наоѓа на источната страна на градот. Сите куќи тука се направени во XX век. Многу куќи се направени од Алберт Кан и други познати архитекти, и имаат повеќе од 1,100 м<sup>2</sup>. Куќта на градоначалникот на Детроит, Манугијан Меншион, се наоѓа до Индијан Село.
Либански арапски јазик

Либанскиот арапски јазик е јазик кој спаѓа во групата на семитски јазици и во подгрупата на арапски јазици. Овој јазик се зборува во Либан. Овој јазик претставува една од формите на арапските јазици. Радикалните десни партии во Либан овој јазик го сметаат како посебен од арапскиот јазик. Според нив, доколку палестинскиот арапски јазик, египетскиот, ирачкиот и мароканскиот арапски јазик се сметаат како посебни, би требало и либанскиот да биде согледуван како таков. Всушност, сите арапски јазици се разликуваат од арапскиот јазик, но сите се взаемно поврзани помеѓу себе.
Палестински арапски јазик

Палестинскиот арапски јазик е јазик кој спаѓа во групата на семитски јазици и во подгрупата на арапски јазици. Овој јазик се зборува во Палестина, Израел и Јордан. Овој јазик е многу близок со либанскиот арапски јазик и сирискиот арапски јазик.
ceb:Nilebanes
Аладар Геревич

Аладар Геревич (унг. ''Aladár Gerevich'') ( 16 март 1910 - ) бил унгарски мечувалец кој успеал да освои златен медали на шест олимписки игри. Неговата препознатлива дисциплина е сабја. Покрај него таков успех постигнал и Бригит Фишер, но Аладар е единствениот спортист којшто тоа го сторил последователно (не сметајќи ја паузата поради Втората светска војна) во една иста дисциплина. Првото злато го освоил на игрите 1932 во Берлин, а последниот 1960 во Рим. Ниту еден друг спортист на Олимписките игри не успеал да освои барем и бронзен медал во временска разлика од 28 години. Аладар се родил во Јасберени со вистинско име ''Аладар Герел''.
Неговата сопруга Ерна Боген (познато и како Ерна Богати), неговиот син Пал Геревич и неговиот татко Алберт Боген исто така се закитиле со Олимписки медали во мечување.
На унгарските квалификации за избор на натпреварувачи за Летните олимписки игри - 1960 во Рим, Аладар бил запоставен од мечувачкиот комитет, бидејќи бил премногу стар. Но, тој ги занемил сите со победата во секој натпревар во дисциплината сабја поединечно, натпреварувајќи се против своите екипни колеги посебни. На игрите во Рим во 1960, Геревич не настапил во дисциплината сабја поединечно.
Аладар Геревич умрел во Будимпешта на 81 година.
Ирачки арапски јазик

Ирачкиот арапски јазик е јазик кој спаѓа во групата на семитски јазици и во подгрупата на арапски јазици. Овој јазик е познат и како ''месопотамски јазик''. Овој јазик се зборува во Ирак, Иран и Сирија од страна на околу 15 000 000 луѓе.
Кидански јазик

Киданскиот, или познат како китански или лијаоски (кинески: 契丹語), е мртов монголски јазик кој го зборувале Кидајците (388–1243). За јазикот општо се смета дека е член на монголските јазици. Киданскиот јазик се пишувал на две писма, меѓусебно заменливи, познати како киданско големо писмо и киданско мало писмо. Овој јазик бил службен јазик на Династијата Лијао (907–1125) и Каракиданскиот Ханат (1124–1218). Сè повеќе се прифаќа тезата дека јазикот е монголски одошто тунгуски.
1 Зборовен фонд
Постојат неколку затворени системи со кои се проучува зборовниот фонд на киданскиот јазик.;Сезони
кидански превод монголски
heu.ur, пролет, qabur
ju.un, лето, jun
n.am.ur, есен, namur
u.ul, зима, ebül
;Броеви
кидански превод монголски
dz.ur.er, втор, *jir 'два'
hu.ur.er, трети, gurba 'три'
durer/duren, четврти, dörben
tau, пет, tabun
t.ad.o.ho, петти, tabu-daki
da.lo.er, седми, dololga 'седум'
is, девет, yesü
jau, сто, jagun
ming, илјада, minggan
;Животни
кидански превод монголски
te.qo.a, кокошка, taqiya
ni.qo, куче, noqai
s.au.a, сокол, sibuga
em.a, коза, imaga
tau.li.a, зајак, taulai
mo.ri, коњ, mori
uni, крава, üniye
mu.ho.o, змија, mogoi
;Насоки
кидански превод монголски
ud.ur, исток, doruna
dzi.ge.n, лево, jegün
bo.ra.ian, десно, baragun
dau.ur.un, средно, dumda
xe.du.un, хоризонтално, köndelen
ja.cen.i, граница, jaqa
;Време
кидански превод монголски
suni, ноќ, söni
un.n/un.e, сега, сегашност, önö
;Роднини
кидански превод монголски
c.i.is, крв, cisu
mo ku, жена, eme
deu, помлад брат, degü
n.ai.ci, пријател, nayija
na.ha.an, чичко, nagaca
s.ia/s.en, добар, sayin
g.en.un, тага, жал, "genü-"
ku, човек, kümün
2 Дополнителни информации
*Franks, H. (1976): "Two Chinese-Khitan Macaronic Poems." In: Heissig, W.-Krueger, J. R.-Oinas, F. J.-Schütz, E. (eds): ''Tradata Altaica.'' Wiesbaden, Otto Harrassowitz.
****
Калмички јазик

Калмичкиот ојратски (хальмг өөрдин келн), или попознат само како калмички (хальмг келн) е монголски јазик кој се зборува претежно во Русија. Калмичкиот се смета или за засебен јазик, или како дијалект на ојратскиот јазик. Јазикот е мајчин јазик на Калмиците и се зборува во Калмикија, Русија, каде е службен јазик. Калмиците се потомци на Ојратите кои се доселиле во северозападниот дел на басенот на Каспиското Езеро. Според УНЕСКО, јазикот е дефинитивни загрозен. Јазикот се пишува на кирилица.
1 Географска распространетост
Повеќето Калмици живеат во Калмикија, Русија, каде јазикот е службен. Мала група Калмици живеат и во Франција и САД, но употребата на јазикот е во пад. Бројот на говорници во дијаспората не е познат. Калмичкиот се смета за загрозен јазик.
2 Класификација
Од синхронска перспектива, калмичкиот е најистакната варијанта на ојратскиот јазик. Калмичкиот е многу сличен со ојратските дијалекти во Монголија и Кина и во морфолошка и во фонолошка смисла. Разликата меѓу дијалектите е во зборовниот фонд, бидејќи калмичкиот имал влијание од рускиот и од туркиските јазици
Главни одлики на калмичкиот се аглутинацијата и самогласната хармонија. Има заеднички елементи со уралските и туркиските јазици, што укажува на далечен заеднички предок.
3 Писмо
Писмената традиција на ојратскиот потекнува од 11 век која се користело ујгурското писмо. Официјалната калмичка азбука, јасното писмо, било создадено во 17 век од калмичкиот будистички монах Заја Памдит. Во 1924 година ова писмо било заменето со кирилицата. Во 1930 година се користела латиницата, а во 1938 година се сменила пак во кирилица. Азбуката на калмичкиот е:
Кирилица, МФА, Превод, , Кирилица, МФА, Превод
Аа, a, a, Оо, o
Әә, ə, ä, Өө, o, ö
Бб, p,, b, Пп, ( ), ( ), p
Вв, w,, v, w, Рр, r,, r
Гг, ,,, g, Сс, s, s
Һһ, gh, Тт, ,, t
Дд, t,, d, Уу, u
Ее, je, ye, Үү, u, ü
Ёё, yo, Фф, ( f ), f
Жж, zh, Хх, x,, h
Җҗ, dzh, j, Цц, ts
Зз, (d)z, Чч, ch
Ии, i, i, Шш, sh
Йй, j, y, Щщ, ( ), shch
Кк, ( k ), ( ), k, Ыы, i, y
Лл, ,, l, Ьь, '
Мм, m,, m, Ээ, e, e
Нн, n,, n, Юю, yu
Ңң, ng, Яя, ja, ya
Чадски арапски јазик

Чадскиот арапскиот јазик (шува) е јазик кој спаѓа во групата на семитски јазици и во подгрупата на арапски јазици. Овој јазик се зборува во Чад, Камерун, Нигер и Судан од страна на околу 1 000 000 луѓе.
Менски јазик

Менски јазик — нилосахарски јазик зборуван во Етиопија од мен народот. Во последно време јазикот почнува да се пишува се гез азбука, но според одлука во 2007 година, јазикот треба да се пишува со латиница. Јазикот има два дијалекти: бодиски и тишена дијалект.
Манугијан Меншион

Манугијан Меншион (|Manoogian Mansion) е куќата на градоначалникот на Детроит, Мичиген. Се наоѓа на источната страна на градот, до Индијан Село и реката Детроит. Направена е во 1928 година за $300,000. Алекс Манугијан ја купи куќата во 1939 и во 1966 го даде на градот. Меншионот има 372 м<sup>2</sup> со 15 спални.
Македонски Авиотранспорт

Македонски Авиотранспорт (на |Macedonian Airlines), скратено МАТ, била македонска авиокомпанија и еден од двата национални авиопревозници кои ги имала Македонија, со седиште во тогашниот Аеродром „Александар Велики“ во Скопје. Основана е во 1994 година. Компанијата летала на одредишта во Европа. Во текот на своето постоење користела вкупно 16 летала. Престанала со работа во 2009 година.
1 Историја
Компанијата МАТ била основана на 16 јануари 1994 година, но својот прв лет го извела на 23 јуни истата година од аеродромот во Скопје до Аеродромот Клотен во Цирих, Швајцарија со леталото Боинг 737-200. Статусот на национален авиопревозник компанијата го добила во 2000 година по договор со македонската Влада и истиот требал да важи за наредните 10 години.
Во периодот од 2008 па сè до нејзиното распуштање во септември 2009 година, компанијата бележи неколку негативни настани. Во декември 2008 година ѝ е забранет влез во воздушниот простор на Германија и Италија поради неплатени давачки во периодот од 1999 до 2005 година. Со тоа таа ги губи одредиштата до Берлин, Диселдорф, Хамбург и Рим.
Грција исто така ѝ забранила влез на МАТ во нејзиниот воздушен простор, но поради политички причини околу спорот за името Македонија. Ова сепак било решено до одреден степен со договор во 2009 година, кога на авиопревозниците од двете земји им било дозволено да влегуваат во воздушните простори, но според истиот македонските авиопревозници не можеле да слетуваат на аеродромите во Грција.
Во 2009 година раководството на МАТ отпуштило дури 70 од вкупно 180 вработени. Во март истата година српскиот национален авиопревозник Јат Ервејс ги соопштил за своите намери да ги преземе поголемиот дел од акциите на МАТ. Компанијата го губи својот Сертификат за авиотранспорт и на првиот ден од месец септември 2009 година престанува со работа.
2 Одредишта
Во текот на своето постоење, Македонски Авиотранспорт имал летови до вкупно 16 одредишта. Тој летал меѓу домашните аеродроми „Александар Велики“ во Скопје и „Св. Апостол Павле“ во Охрид, како и низ уште 14 аеродроми во Европа. Одредиштата до аеродромите Берлин-Шенефелд, Диселдорф и Хамбург во Германија и аеродромот „Леонардо да Винчи-Фјумичино“ во Рим, Италија биле прекинати во декември 2008 година поради неплатените давачки.
;Список на одредиштата
:''Ова се сите одредишта кои ги нудила компанијата во текот на своето постоење. Аеродромите на списокот се подредени според азбучен ред.''* Аеродром „Александар Велики“, Скопје
* Аеродром Амстердам, Холандија
* Аеродром Анталија, Турција
* Аеродром Берлин-Шенефелд, Берлин, Германија
* Аеродром Виена, Австрија
* Аеродром „Винченцо Белини“, Катанија, Италија
* Аеродром Гетеборг Лендветер, Гетеборг, Шведска
* Аеродром Диселдорф, Германија
* Аеродром Истанбул Ататурк, Истанбул, Турција
* Аеродром Копенхаген, Данска
* Аеродром Леонардо да Винчи-Фјумичино, Рим, Италија
* Аеродром Палма де Мајорка, Шпанија
* Аеродром „Св. Апостол Павле“, Охрид
* Аеродром Хамбург, Германија
* Аеродром Цирих, Швајцарија
* Аеродром „Шарл де Гол“, Париз, Франција
3 Флота
4 Поврзано
* Палер Македонија
* Јат Ервејс
Ликторите му ги носат на Брут телата на неговите синови

„Ликторите му ги носат на Брут телата на неговите синови“ (фр. ''Les licteurs rapportent à Brutus les corps de ses fils'') e слика од францускиот сликар Жак-Луј Давид насликана во 1789 год.
Делото се наоѓа во музејот Лувр, Париз.
Алжирски арапски јазик

Алжирскиот арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во Алжир од страна на околу 20 000 луѓе. Алжирскиот арапски јазик ја поседува фонетиката на берберскиот јазик, а неговиот речник се состои од многу нови зборови кои се преземени од берберскиот, турскиот, шпанскиот, арапскиот дијалект. Овој јазик најчесто не се употребува во училиштата, весниците или телевизиите, каде употребува арапскиот или францускиот јазик. Но, овој јазик го употребуваат музичкиот стил ''Раи''. Припаѓа на континуумот на арапскиот магрепски дијалект и е претежно разбирлив со тунискиот и мароканскиот дијалект.
Нилосахарски јазици

Нилосахарските јазици се хипотетичка група на јазици што се зборуваат во централна и источна Африка. Претежно, јазиците се зборуваат во пустината Сахара и околу реката Нил. Оваа група на јазици опфаќа околу 11 милиони луѓе.
1 Јазици
1.1 Поделба според Џозеф Гринберг
Според јазичарот Џозеф Гринберг, во оваа фамилија на јазици влегуваат следните јазични групи:
# Комуски јазици (Комански јазици и Гумуски јазик)
# Сахарски јазици (вклучувајќи го и Канурски јазик)
# Сонгајски јазици
# Фурски јазици
# Мабански јазици
## Централносудански јазици
## Кунама јазик
## Берта јазик
## Источносудански јазици (вклучувајќи и Нубиски јазици и Нилотски јазици)
1.2 Поделба според Бендер 1997
Бендер истите јазици ги класифицирал на следниот начин:
# Сонгајски јазици
# Сахарски јазици
# Кулијачки јазици
# Јазици-сателити
## Мубански јазици
## Фурски јазици
## Берта јазик
## Кунама јазик
## Нилосахарски
### Источносудански јазици
### Централносудански јазици
### Кадуски јазици
### Комуски јазици
#### Комански јазици
#### Гумуски јазици
1.3 Ехрет 2001
* Комански јазици
* Судански јазици
** Централносудански јазици
** Северносудански јазици
*** Кунама јазик
*** Сахарско-сахелиски
**** Сахарски јазици
**** Сахелиски
***** Фурски јазици
***** Транссахелски јазици
****** Западносахелски
******* Сонгајски јазици
******* Мабански јазици
****** Источносудански јазици
******* Кулијачки јазици
******* Астаборански јазици
******** Нара јазик
******** Западно астаборански
********* Нубиски јазици
********* Тамски јазици
******* Кир-абаијански јазик
******** Џебелски јазици
********* Источноџебелски јазици
********* Берта јазик
******** Кир
********* Темеински јазици (вклучувајќи Њимангски јазик)
********* Даџуски јазик
********* Сурма-нилотски
********** Сурмиски јазици
********** Нилотски јазици
ТВ 2

ТВ 2 (алб. ''Televizioni dy'') или само „Дуе” е приватна телевизиска станица, која емитува на албански јазик во Гостивар, Тетово и регионот. Телевизијата е партнерска станица на албанската редакција на Гласот на Америка.
Франциско Лазаро

Франциско Лазаро (21 јануари 1891 – 15 јули 1912) бил првиот португалски маратонец на Олимписките игри кој својот настап го имал на Летните олимписки игри - 1912 одржани во Стокхолм.
Лазаро исто така бил и првиот атлетичар којшто умрел за време на маратонот на Олимписките игри. Несреќата се случила на 29. километар од трката. Причините за неговата смрт се поврзуваат со дехидратација поради релативно високата температура за време на трката. Подоцна се дознало дека Лазаро бил намачкан со големо количество на восок како заштита од јакото сонце. Но, восокот предизвикал сериозни последици со што Франциско ја загубил природната способност што довело до елекртолитичка нерамнотежа.
Македонска крвава свадба (филм)

''Македонска крвава свадба'' — македонски филм од 1967 година во жанрот драма, режиран од Трајче Попов, со Коле Ангеловски, Вера Чукиќ, Драгомир Фелба, Зафир Хаџиманов, Драги Костовски, Петре Прличко, Ристо Шишков, Јанез Врховец и Павле Вуисиќ во главните улоги. Филмот е екранизација на истоимената драма на Војдан Чернодрински од 1900 година.
1 Кратка содржина
Филмот ја раскажува приказната за девојката Цвета (Вера Чукиќ) која е грабната од страна на еден османски бег (Ристо Шишков) и потоа однесена на неговиот харем. Иако бегот се обидува да ја потурчи, нејзината упорност, како и нејзините соселани, предводени од саканикот Спасе (Зафир Хаџиманов) и месниот поп (Павле Вуисиќ), потпомогнати од дипломатите на големите сили на крајот успеваат да ја ослободат. На денот на нејзината свадба, доаѓаат бегот и неговите војници во обид да ја повратат девојката. Цвета умира, но Спасе успева да го убие бегот и потоа „заминува со комитите“.
2 Улоги
Глумец, Улога
Ристо Шишков, Осман-бег
Вера Чукиќ, Цвета
Зафир Хаџиманов, Спасе
Петре Прличко, Мојсо
Павле Вуисиќ, Поп Дамјан
Јенез Врховец, Кузман
Драгомир Фелба, Орхан
Коле Ангеловски, Дука
Драги Костовски
Љупка Џундева, Гина
Вукосава Донева - Варколи
Илија Милчин, Валија
Димитар Ќостаров
Мица Орловиќ, Конзул
Димитар Гешоски
Ацо Јовановски
Вукан Диневски
Киро Попов
Цветанка Јакимовска
Веска Вртева
Стојка Цекова
Вера Вучкова
Кирил Ќортошев
Мара Исаја
Панче Васоски - Камџик
Борис Бегинов
Таше Кочовски
Предраг Дишљенковиќ
Чедо Камџијаш
Томо Видов
Борис Стефановски
Ацо Стефановски
Тодор Николовски
Ристо Стефановски
Димче Стефановски
Антон Павлов
Владимир Гравчев
Кирчо Божиновски
Ратка Чоревска
Илија Џувалековски
Зоја Пејовска
3 Награди
* 1968 - ''ФЈИФ'' во Пула, „''Златна арена''“ за сценографијата на Никица Лазаревски
* 1969 - „''Златна плакета''“ со ликот на Ленин по повод прикажувачкиот успех во СССР